JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Valitsuskõnelused ei edene
USA delegatsioon Kushneri juhtimisel Jeruusalemmas
Iraan relvastab Jeemeni mässulisi tiibrakettidega
Uus koalitsioonilooja Benny Gantz
kohtus pühapäeval oma põhirivaali Benjamin Netanyahuga,
et uurida koostöövõimalusi.
Nädal varem kohtusid nad samuti, kui samas rollis oli Netanyahu.
Toona lõppes kohtumine tulemuseta,
kuna Gantz lükkas pikema jututa tagasi Likudi bloki ettepaneku.
Millised võimalused on Gantzil nüüd, vaid nädal hiljem,
jõuda sama blokiga teineteisemõistmisele,
on suur küsimus.
Positiivsena võib näha seda, et Gantz ja Netanyahu siiski kohtusid
ja lubasid seda peagi uuesti teha.
Analüütikud peavad Gantzi võimalusi enamusvalitsuse moodustamiseks
praktiliselt võimatuks,
eriti kui Likudi paremblokk on kirjalikult pühendunud
toetama Netanyahut pea kõigis tingimustes.
Veidi enam kui nädala eest käis USA välisminister Iisraelis
ja kohtus endiselt peaministriametis oleva Netanyahuga.
Vestluste sisu kohta ei mainitud muud, kui et neil käsitleti tähtsaid teemasid
seoses Iisraeli julgeoleku ja olukordadega.
Eriline on siiski see,
et peaaegu kohe pärast kohtumist, teisipäeval, 22. oktoobril,
suundus Ben Gurioni lennujaamast Tel Avivist eralennuk
Jordaania pealinna Ammanisse.
Challenger 604 tüüpi eralennuk on registreeritud USAs
ja seda on nähtud tihti lendamas
ka Tel Avivi ja Egiptuse pealinna Kairo vahel.
Ammanis peatus lennuk vaid mõni minut
ja jätkas sealt kohe teed Saudi Araabia pealinna Riyadhi.
Lennukis olid eri allikate järgi kas peaminister Netanyahu
või Mossadi juht Yossi Cohen või mõlemad.
Lennuk viibis Riyadhis vaid mõni tund
enne kui naases Iisraeli Ben Gurioni lennuväljale.
Millest selle lühikese aja jooksul räägiti, pole teada antud.
Huvitavaks teeb asja ka see,
et just tol ajal viibis Riyadhis ka USA kaitseminister Mark Esper,
kes kohtus saudi kroonprintsi Mohammad bin Salmaniga.
Ainsa viite salajase tippkohtumise kohta
andis Iisraeli suursaadik ÜROs Danny Danon,
kes mainis ajalehele Jerusalem Post,
et samal ajal kui EL üritab korraldada kohtumist
Iraani presidendi Rouhani ja USA presidendi Trumpi vahel,
püüavad Iisrael ja mitmed araabiamaad leida toimivat koostööd
mõlema ühise vaenlase Iraani vastu.
USA presidendi välispoliitikanõunik ja samas ka väimees Jared Kushner
kohtus käesoleval nädalal Jeruusalemmas nii Benny Gantzi
kui ka peaminister Netanyahuga, kuigi mõlemaga eraldi.
Kohtumised korraldati Jeruusalemmas USA Iisraeli saatkonnas,
kus Kushner tutvustas mõlemale
president Trumpi nn sajandi tehingu poliitilist osa.
Varasemat osa ehk tehingu majanduspoolt
tutvustati algsel kujul juba suvel.
Selle vastuvõtt, vähemalt palestiinlaste poolt,
oli suhteliselt rõske ja anti mõista, et kogu projekti õnnestumine
sõltub eelkõige Jeruusalemma omandiõigusega seotud küsimustest.
Kushnerit saatis uus Lähis-Ida erinõunik Avi Berkowitz,
kes asendab Trumpi valitsusest lahkunud Jason Greenblatti.
Kaasas oli ka USA Iraani erinõunik Brian Hook.
President Trump edastas Kushneriga sõnumi,
et midagi sajandi tehinguga seotut ei avaldata enne,
kui Iisraelis on toimiv valitsus.
On spekuleeritud, et Netanyahu poolt enne valimisi tehtud avaldus
Jordani oru ja Surnumere piirkonna ühendamisest Iisraeliga,
kuuluvad Trumpi diili poliitilisse ossa.
Väike Iisraeli tehnoloogiafirma MayMaan teatas,
et arendas uue töötava energiaallika,
mis sobib traditsioonilistesse automootoritesse.
Kui leiutis osutub nii funktsionaalseks,
et selle kaasavad oma programmi ka suured autotootjad,
võib see revolutsioneerida kogu autondusega seotud energiatööstuse.
Firma looja, 81-aastane insener, tipptehnik ja leiutaja Yehuda Shmueli,
rääkis, et tema leiutise abil
võivad automootorid kasutada kütuseks alkoholi ja vee segu,
mitte bensiini, diislit ega gaasi.
Segu, kus on 70 % vett ja 30 % etanooli või muud alkoholi,
võib säästa kütusekuludes isegi keskmiselt 50 %.
See eeldab vaid Shmueli arendatud väikese ja üsna lihtsa seadme
paigutamist auto mootoriruumi.
Seade sobib kõigi kolbmootoritega,
ka suurte veo- ja furgoonautode mootoritega.
Sobituvust võib kergelt laiendada
ka rongide ja isegi suurte laevade mootoritele.
MayMaani projektiga on juba praegu ühinenud tähelepanuväärseid firmasid
ja ärielujuhte, nii et aeg näitab,
kas leiutis on Iisraeli vastus tänapäeva suurele kliimaväljakutsele.
Kohtumisel USA rahandusministri Steven Mnuchiniga Jeruusalemmas
õnnitles peaminister Netanyahu algul USAd eduka operatsiooni puhul
ISISe juhi Abu Bakr al-Baghdadi vastu
Netanyahu rääkis Mnuchinile sedagi,
et Iraan on hakanud relvastama Jeemeni houthisid tiibrakettidega,
mida kasutati ka septembris Saudi Araabia vastu.
Peaministri mure oli mõistetav,
sest uute Iraani tiibrakettide tööraadius ulatub Jeemenist Iisraelini.
Neid on raske märgata ja hävitada
ning nende täpsus jääb 10 meetri sisse.
Iisraeli armeeluure andmeil
tahab Iraan paigutada samu rakette ka Hezbollah' jaoks Liibanoni,
et asendada vähehaaval Hezbollah' vananenud 130000-raketiline arsenal
nende uuemate tiibrakettidega.
Mnuchin kinnitas Netanyahule, et USA mõistab olukorra tõsidust
ja teatas, et USA on vajadusel valmis Iraani sanktsioone karmistama.
Sellised olid tänased uudised.
Paluge rahu Jeruusalemmale ja Iisraelile!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee